Беларуская мова пачынае асацыяваяцца не толькі са школьнай праграмай, але і са штодзённасцю, яна становіцца натуральнай для ўспрымання. Вядома, сацыяльныя сеткі адыгрываюць вялікую ролю. Там людзі могуць абменьвацца інфармацыяй. Але як зрабіць, каб людзі не толькі размаўлялі на роднай мове, але і думкі каб у кожнага былі менавіта па-беларуску? Гэта справа не аднадзённая, але магчымая. Добрым вынікам з’ўляецца тое, што ўдалося арганізаваць сваю футбольную каманду і правесці некалькі турніраў. Гэтым паказваецца, што мова — гэта не толькі кнігі, але і спорт, і актыўны лад жыцця. Сёння ёсць пастаноўкі спектакляў у дзяржаўных тэатрах Беларусі паводле твораў сучасных і класічных беларускіх аўтараў на роднай мове. Праводзіцца фінансаванне на дзяржаўнай замове музычных праграм, вядучых музычных калектываў і выканаўцаў на вершы беларускамоўных паэтаў. Вельмі добра, што ў нашым горадзе вырашылі кожны чацвер у садках і школах размаўляць з дзецьмі толькі на беларускай мове, мове такой прывабнай і мілагучнай. І дзеткі так захапляюцца ў гэтыя дні, што прыходзяць дамоў і размаўляюць па-беларуску са сваімі бацькамі.